laion/Wikipedia-Exotic huggingface dataset:
কেস্রিক উইলিয়ামস

কেস্রিক ওমারি কেনাল উইলিয়ামস (ইংরেজি: Kesrick Williams; জন্ম: ১৭ জানুয়ারি, ১৯৯০) সেন্ট ভিনসেন্টের স্প্রিং ভিলেজে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া ক্রিকেটে বেশ কয়েকটি দলে খেলেছেন। দলে তিনি মূলতঃ ডানহাতে ফাস্ট-মিডিয়াম বোলিং করে থাকেন। পাশাপাশি ডানহাতে ব্যাটিংও করে থাকেন কেস্রিক উইলিয়ামস। মার্চ, ২০১১ সালে উইন্ডওয়ার্ড আইল্যান্ডসের পক্ষে প্রথম-শ্রেণীর ক্রিকেটে অভিষেক ঘটে তার। ২০১০-১১ আঞ্চলিক চারদিনের প্রতিযোগিতায় দলের প্রতিপক্ষ ছিল ইংল্যান্ড লায়ন্স। এরপর ২০১২-১৩ মৌসুমে কম্বাইন্ড ক্যাম্পাসেস দলের পক্ষে খেলেন। সীমিত ওভারের প্রতিযোগিতা হিসেবে ২০১২-১৩ রিজিওন্যাল সুপার৫০-এ দলকে ফাইনালে নিয়ে যান। কিন্তু, ২০১৩-১৪ মৌসুমে দলের পক্ষে অনিয়মিত অবস্থায় অংশগ্রহণ করেন। ২০১৬ সাল পর্যন্ত ওয়েস্ট ইন্ডিজের ঘরোয়া ক্রিকেটের শীর্ষ স্তরে তাকে দেখা যায়নি। কিন্তু ২০১৬ সালে ক্যারিবীয় প্রিমিয়ার লীগে জ্যামাইকা তালাওয়াসের পক্ষে সর্বোচ্চ উইকেট সংগ্রহ করে সংশ্লিষ্ট সকলের নজর কাড়েন। ঐ প্রতিযোগিতায় তেরো খেলার সবকটিতে অংশ নেন ও ১৭ উইকেট দখল করেন। ডোয়েন ব্র্যাভো ও সোহেল তানভিরের পর প্রতিযোগিতায় তার অবস্থান ছিল তৃতীয়। গায়ানা আমাজন ওয়ারিয়র্সের বিপক্ষে নিজস্ব সেরা ৪/৩৭ লাভ করলেও চূড়ান্ত খেলায় তাল্লাওয়াজের শিরোপা বিজয়ে তার বোলিং ছিল ২/১২। সেপ্টেম্বর, ২০১৬ সালে সংযুক্ত আরব আমিরাতে পাকিস্তানের বিপক্ষে খেলার জন্য টুয়েন্টি২০ আন্তর্জাতিক দলে তাকেও অন্তর্ভুক্ত করা হয়। শেষদিকে তিনি আন্দ্রে রাসেলের স্থলাভিষিক্ত হন। ২৭ সেপ্টেম্বর, ২০১৬ তারিখে প্রতিপক্ষীয় পাকিস্তানের রুম্মন রইসের সাথে তারও টি২০আইয়ে অভিষেক ঘটে। খেলায় নির্ধারিত ৪ ওভারে ২/১৫ লাভ করলেও তার দল ৮ উইকেটে পরাভূত হয়েছিল। Kesrick Williams – CricketArchive. Retrieved 13 January 2016. First-class matches played by Kesrick Williams – CricketArchive. Retrieved 13 January 2016. List A matches played by Kesrick Williams – CricketArchive. Retrieved 13 January 2016. Records / Caribbean Premier League, 2016 - Jamaica Tallawahs / Batting and bowling averages, ESPNcricinfo. Retrieved 17 September 2016. Records / Caribbean Premier League, 2016 / Most wickets, ESPNcricinfo. Retrieved 17 September 2016. Twenty20 matches played by Kesrick Williams – CricketArchive. Retrieved 17 September 2016. "Williams replaces Russell in West Indies T20 squad", ESPNcricinfo, 16 September 2016. Retrieved 17 September 2016. "West Indies tour of United Arab Emirates, 3rd T20I: Pakistan v West Indies at Abu Dhabi, Sep 27, 2016"। ESPN Cricinfo। সংগ্রহের তারিখ ২৭ সেপ্টেম্বর ২০১৬।  Player profile and statistics at CricketArchive Player profile and statistics at ESPNcricinfo
চন্দ্রাবতী মন্দির

চন্দ্রাবতী মন্দির বাংলাদেশের কিশোরগঞ্জ জেলায় অবস্থিত বাংলা আদি মহিলা কবি খ্যাত চন্দ্রাবতীর স্মৃতিবাহী একটি স্থাপনা। চন্দ্রাবতী বাংলা সাহিত্যের ইতিহাসে প্রথম বাঙালি মহিলা কবি হিসেবে সুবিখ্যাত। চন্দ্রাবতী মন্দির বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। প্রকৃতপক্ষে মন্দিরটি একটি শিব মন্দির। কিশোরগঞ্জ সদর উপজেলাধীন মাইজখাপন ইউনিয়নের কাচারীপাড়া গ্রামে ফুলেশ্বরী নদীর তীরে শিবমন্দিরটির অবস্থান। ষোড়শ শতকের মনসা মঙ্গলের বিখ্যাত কবি দ্বিজ বংশীদাসের কন্যা ও বঙ্গের আদি মহিলা হলেন চন্দ্রাবতী। চন্দ্রাবতী শিবমন্দিরটি বস্তত তাঁর বহু কাহিনী ও ঘটনাকে ধারণ করে। ষোড়শ শতকের দ্বিতীয় ভাগে কবি চন্দ্রাবতীর জন্য নির্মিত হয় এই মন্দিরটি। কবি চন্দ্রাবতী ছিলেন অত্যন্ত প্রতিভাধারী ও সম্ভাবনাময় সাহিত্যিক। নয়নঘোষ প্রনীত পালাগান ‘চন্দ্রাবতী’ থেকে জানা যায় যে, কৈশোরে চন্দ্রাবতী ও স্থানীয় এক ব্রাহ্মনযুবক জয়ানন্দের মধ্যে মনের আদান-প্রদান হয়। তাদের এ ভালবাসার কথা চন্দ্রাবতীর পিতা বংশীদাস মেনে নেন। কথা অনুযায়ী তাদের মধ্যে তিনি বিয়ের ব্যবস্থাও করেন। কিন্তু পরিশেষ জয়ানন্দ কথা অনুযায়ী বিয়ে না করে অপর এক মুসলিম রমণী কমলাকে বিয়ে করেন। এই বিয়ের জন্য জয়ানন্দ ধর্মান্তরিত হন। এই ঘটনায় চন্দ্রাবতী ভীষণভাবে ভেঙে পড়েন। তিনি পিতার কাছে এসময় তাঁর উপাসনার জন্য একটি মন্দির প্রতিষ্ঠার জন্য অনুরোধ করেন। এছাড়া চন্দ্রাবতী সিদ্ধান্ত নেন তিনি চিরকুমারী থাকবেন। তাঁর পিতা কন্যার আবদার অনুযায়ী ফুলেশ্বরী নদী তীরে একটি মন্দির প্রতিষ্ঠা করেন। সে অবধি এটি চন্দ্রাবতী মন্দির নামে দাঁড়িয়ে আছে ফুলেশ্বরী নদীতীরে। চন্দ্রাবতী মন্দিরিটি আকৃতিতে অষ্টভুজাকৃতির। মন্দিরের উচ্চতা প্রায় ৩২ ফুট। এর আত বাহুর প্রতিটির দৈর্ঘ্য ৮ ফুট। মন্দিরের নিচতলায় আছে একটি কক্ষ ও তাতে প্রবেশের পথ। কক্ষের ভেতরে রয়েছে ৭টি কুলুঙ্গি। মন্দিরের দ্বিতীয় তলাতে আছে একটি প্রশস্ত কুলুঙ্গি এবং পোড়ামাটির সুদৃশ্য কাজ। দ্বিতীয় তলা থেকেই মন্দিরটি ক্রমশ সরু হয়ে ৩২ ফুট পর্যন্ত উচ্চতায় গিয়ে শেষ হয়েছে। এর চূড়ায় রয়েছে ১৯৯০ এর দশকে প্রত্নতত্ত্ব মন্দিরটির কিছু অংশ সংস্কার করে। বাংলাদেশের প্রত্নতাত্ত্বিক স্থানের তালিকা "জেলার ঐতিহাসিক ও দর্শণীয় স্থান"। কিশোরগঞ্জ জেলা প্রশাসন। ১৭ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৬।  কিশোরগঞ্জ জেলার ঐতিহাসিক ও দর্শণীয় স্থান
এডভিন হেনিখ

এডভিন হেনিখ (জার্মান - Edwin Hennig; জন্ম - ২৭ এপ্রিল, ১৮২২; বার্লিন - মৃত্যু - ১২ নভেম্বর, ১৯৭৭; ট্যুবিঙেন) হলেন একজন প্রখ্যাত জার্মান পুরাজীববিদ। এডভিন হেনিখের পিতা আর্তুর হেনিখ (১৮৪৬ - ১৮৯২) ছিলেন জার্মানির একজন ব্যবসায়ী; তার মা ছিলেন লুইজা ভিবকা (১৮৫৩ - ১৯২৮); তারা পাঁচ ভাই ছিলেন। প্রখ্যাত ঐতিহাসিক ভৌগোলিক ও পরিবহন-বিজ্ঞানী রিখার্ড হেনিখ তার এক দাদা। কিন্তু এডভিনের বয়স যখন মাত্র ১০ বছর, তখনই তার বাবার মৃত্যু ঘটে। ১৯০২ খ্রিষ্টাব্দে তিনি প্রকৃতি বিজ্ঞান, দর্শন ও নৃবিজ্ঞান (অ্যানথ্রোপোলজি) নিয়ে পড়ার উদ্দেশ্যে জার্মানির বাডেন-ভুর্টেমবার্গ প্রদেশের ফ্রাইবুর্গ শহরে অবস্থিত আলবের্ট-লুডভিগ বিশ্ববিদ্যালয়ে ভর্তি হন। ১৯০৬ খ্রিষ্টাব্দে তিনি সেখান থেকেই অধ্যাপক ওটো ইয়াকেলের অধীনে বিলুপ্ত মাছেদের গণ জাইরোডাসের উপর গবেষণা করে তার ডক্টরেট ডিগ্রি লাভ করেন। এরপর তিনি বার্লিনের হুমবোল্ট‌ বিশ্ববিদ্যালয়ের ভূতত্ত্ব ও পুরাজীববিজ্ঞান ইনস্টিটিউটের অধ্যাপক ভিলহেল্‌ম ফন ব্রাঙ্কা্র সহকারী পদে যোগ দিয়ে তার কর্মজীবন শুরু করেন। ১৯১৩ সালে এখানেই তিনি তার হ্যাবিলিটেশন ডিগ্রি লাভ করেন ও প্রাইভেট লেকচারারের পদে যোগ দেন। প্রথম বিশ্বযুদ্ধ শুরু হলে তিনি সামরিক বাহিনীতে ভূতাত্ত্বিক হিসেবে যোগ দেন। ১৯১৭ খ্রিষ্টাব্দে তিনি ট্যুবিঙেন বিশ্ববিদ্যালয়ের অধ্যাপক পদ লাভ করেন। ১৯২৮/২৯ খ্রিষ্টাব্দে তিনি সেখানে রেক্টরের দায়িত্ব সামলান এবং বিশ্ববিদ্যালয়ের ভূতত্ত্ব-পুরাজীববিজ্ঞান ইনস্টিটিউটের ডিরেক্টর হন। ১৯৩৭ খ্রিষ্টাব্দে তিনি নাৎসি দলে যোগ দেন। ১৯৪৫ তাকে তার দায়িত্ব থেকে সাময়িক অব্যাহতি দেওয়া হয় ও তাকে ডিনাৎসিফিকেশন (জার্মান - Entnatzifizierung ; এনটনাৎসিফিৎসিয়েরুং) প্রোগ্রামের মধ্যে দিয়ে যেতে হয়। ১৯৫১ সালে তিনি অবসরগ্রহণ করেন। ১৯৭৭ খ্রিষ্টাব্দে ট্যুবিঙেনে তার জীবনাবসান ঘটে। মৃত্যুকালে তার বয়স হয়েছিল ৯৫ বছর। ১৯০৯ খ্রিষ্টাব্দে তৎকালীন জার্মান পূর্বআফ্রিকা বা আজকের তানজানিয়ার টেন্ডাগুড়ুতে ভের্নার ইয়ানেশের নেতৃত্বে যে খনন অভিযান চলে, হেনিখ ছিলেন তার অন্যতম সদস্য। তার আরেক উল্লেখযোগ্য কীর্তি হল অস্ট্রালোপিথেকাস আফারেনসিসের বিবরণ প্রকাশ। পূর্ব আফ্রিকাতে লুডভিগ কোল-লারসেনের নেতৃত্বে চলা অভিযানে প্রাপ্ত জীবাশ্ম দেহাবশেষ থেকে ১৯৪৮ খ্রিষ্টাব্দে তিনি এই বিবরণ প্রকাশ করেন। এছাড়াও তিনি বেশ কয়েকটি জনপ্রিয় বিজ্ঞান গ্রন্থের লেখক হিসেবে বিখ্যাত। তিনি বিবর্তনের অর্থোজেনেসিস তত্ত্বের প্রবক্তা ছিলেন। এ' বিষয়ে তার পূর্বসুরী ছিলেন প্রখ্যাত অস্ট্রিয় পুরাজীববিদ ওটেনিও আবেল। Georgy Levit, Lennart Olsson Evolution on Rails. Mechanisms and Levels of Orthogenesis, Annals of the History and Philosophy of Biology, Band 11, 2006, পৃঃ - ৯৯. হেনিখের জীবনী এখানে ছোট করে নথিবদ্ধ আছে। Helmut Hölder, Helmut Kiderlen (Herausgeber): Festband Edwin Hennig zur Vollendung des 70. Lebensjahres, Neues Jahrbuch für Geologie und Paläontologie, Band 97, (জার্মান ভাষায়) 1953 Helmut Hölder, Wolf von Engelhardt: Mineralogie, Geologie und Paläontologie an der Universität Tübingen von den Anfängen bis zur Gegenwart, J. C. B. Mohr, Tübingen 1977 কেন্ট্রোসরাস
জোড় বাংলা ঢিবি

জোড় বাংলা ঢিবি ঝিনাইদহ জেলার কালিগঞ্জ উপজেলার বারোবাজারে অবস্থিত । এটি জোড়বাংলা মসজিদ নামেও পরিচিত । হিজরি ৮০০ সালে আলাউদ্দিন হুসাইন শাহের পুত্র শাহ সুলতান মাহমুদ এই মসজিদটি প্রতিষ্ঠা করেছিলেন । ১৯৯২-৯৩ সালে বাংলাদেশের প্রত্নতত্ত্ব বিভাগের খনন কাজের ফলে এটি আবিস্কৃত হয় । এটি একটি এক গম্বুজ বিশিষ্ট মসজিদ । এই মসজিদের পাশেই রয়েছে কিছু কবর । জোড় বাংলা ঢিবি ঝিনাইদহ জেলার কালীগঞ্জ উপজেলার বারোবাজারে অবস্থিত। ঝিনাইদহ জেলা সদর থেকে এই স্থানের দূরত্ব ৩০ কি.মি । ধারণা করা হয় ৮০০ হিজরির দিকে আলাউদ্দিন হুসাইন শাহের ছেলে শাহ সুলতান মাহমুদ এই মসজিদটি নির্মাণ করেছিলেন । ১৯৯২-১৯৯৩ সাল পর্যন্ত বাংলাদেশ প্রত্নতত্ত্ব বিভাগ এর খনন কাজের ফলে এটি আবিস্কৃত হয় । এটি মুলত একটি এক গম্বুজ বিশিষ্ট মসজিদ। আর এই মসজিদের পাশেই রয়েছে কিছু কবর । জোড়বাংলা মসজিদের ঠিক উত্তর দিকে একটি পুকুর রয়েছে, এটি অন্ধপুকুর নামে সকলের নিকট পরিচিত। মনে করা হয় সুলতান মাহমুদ শাহের শাসনামলে মুসল্লীদের ওজু এবং পানীয় জলের প্রয়োজনেই এটি খনন করা হয় । ছোট ছোট পাতলা ইটের গাঁথা এই মসজিদ ১১ ফুট উচুঁ একটি প্লাটফর্মের উপর স্থাপিত । মসজিদটি প্রবেশ পথের ঠিক উত্তর-পূর্ব কোণের দিকে অবস্থিত । এর প্রবেশ পথ হতে দীঘি পর্যন্ত রয়েছে ইট দ্বারা তৈরি এক সিঁড়ি রয়েছে । এটি একটি বর্গাকৃতির এক গম্বুজ বিশিষ্ট মসজিদ । পরে এই মসজিদটি পুনরায় নির্মাণ করা হয় । বর্তমানে এই মসজিদে নিয়মিত নামাজ পড়া হয় । মসজিদের ঠিক পূর্ব পাশে রয়েছে তিনটি খিলান সংযুক্ত প্রবেশপথ । মসজিদটির চার কোণায় রয়েছে আটকোণ বিশিষ্ট মোট চারটি কারুকাজ করা টাওয়ার । মসজিদের পশ্চিম দিকের দেয়ালে রয়েছে অর্ধবৃত্তাকার আকৃতির পোড়ামাটির নক্সা অলংকরণে তিনটি মেহরাব । এটির উপর চুন বালির কাজ লক্ষ্য করা হয় । এটির দুই পাশে ছোট ছোট পিলার রয়েছে । মাঝের কেন্দ্রীয় মেহরাবটিতে ফুল ও লতাপাতা আঁকা ইটের কাজ লক্ষ্য করা যায় । এর স্থাপত্য শিল্পের জন্য সৌন্দর্য এবং কারুকার্যময় এই দৃষ্টিনন্দন মসজিদ মুসলিম সভ্যতা এবং উৎকর্ষতার নিদর্শন হিসাবে ধরা হয় । "ঘুরে আসুন ঝিনাইদহ জেলার জোড়বাংলা মসজিদ"। ২৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬।  মিনার। "৮০০ হিজরীতে প্রতিষ্ঠিত জোড়বাংলা মসজিদ - চলো পালাই"। ৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬।  http://www.jhenaidah.gov.bd/node/780266/জোড়বাংলা-মসজিদ[স্থায়ীভাবে অকার্যকর সংযোগ]
খোলাহাটি ডিগ্রি কলেজ

খোলাহাটি ডিগ্রি কলেজ রংপুর বিভাগের দিনাজপুর জেলার পার্বতিপুর উপজেলায় অবস্থিত একটি কলেজ। এটি ১৯৯৫ সালে প্রতিষ্ঠিত। খোলাহাটি ডিগ্রি কলেজ উচ্চ মাধ্যমিক কোর্স পরিচালনা করে দিনাজপুর শিক্ষা বোর্ড এর অধীনে। এছাড়াও এখানে ডিগ্রি পাস কোর্স অধ্যয়নের সুযোগ আছে। বাংলাদেশ জাতীয় বিশ্ববিদ্যালয় এর অধীনে এখানে ৩ বছর মেয়াদী পাস কোর্স করানো হয়। ফলাফল এর দিক থেকে খোলাহাটি ডিগ্রি কলেজটি পার্বতিপুর উপজেলায় বেশ সাফল্য অর্জন করেছে। খোলাহাটি ডিগ্রি কলেজের বর্তমান অধ্যক্ষ আবু বক্কর ছিদ্দিক। এছাড়াও কলেজ পরিচালনার জন্য একটি পরিচালনা কমিটি রয়েছে। হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় আব্দুস শাফী মেমোরিয়াল হাই স্কুল বার পাইকের গড় "এবার উচ্চশিক্ষার স্বপ্ন তাঁদের"। ৫ মে ২০১৭ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬।  কলেজ ম্যাগজিন ২০১৫ "কারিগরিতে শ্রেষ্ঠত্ব ধরে রেখেছে পার্বতীপুর কলেজ"।
ইমাদ ওয়াসিম

সৈয়দ ইমাদ ওয়াসিম (উর্দু: عماد وسیم‎‎; জন্ম: ১৯ ডিসেম্বর, ১৯৮৮) ওয়েলসের সোয়ানসি এলাকায় জন্মগ্রহণকারী বিশিষ্ট পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া ক্রিকেটে ইসলামাবাদ, ইসলামাবাদ লিওপার্ডস, জ্যামাইকা তাল্লাওয়াস, করাচি কিংস, পাঞ্জাব বাদশাহ, ফেডারেল এরিয়াজ লিওপার্ডসের পক্ষে খেলেছেন তিনি। ‘ম্যাডি’ ডাকনামে পরিচিত ইমাদ ওয়াসিম মূলতঃ অল-রাউন্ডার। বামহাতে ব্যাটিংসহ বামহাতে অর্থোডক্স বোলিং করে থাকেন। ওয়াসিম ওয়েলসে জন্মগ্রহণ করেন। তার বাবা সংক্ষিপ্তকালের জন্য প্রকৌশলী হিসেবে যুক্তরাজ্যে কর্মরত ছিলেন। তবে, খুব ছোট অবস্থাতেই তার পরিবার পাকিস্তানে ফিরে আসে। এরফলে সকল প্রথম-শ্রেণীর ক্রিকেটেই তার অংশগ্রহণ ঘটে। প্রথম ওয়েলসীয় বংশোদ্ভূত ক্রিকেটার হিসেবে পাকিস্তানের পক্ষে প্রতিনিধিত্ব করার গৌরব অর্জন করেন। ২০০৬ সালের অনূর্ধ্ব-১৯ দলের সদস্যরূপে ক্রিকেট বিশ্বকাপে খেলেছেন। এছাড়াও, পাকিস্তানের প্রথম-শ্রেণীর ক্রিকেট, লিস্ট এ ক্রিকেট ও টুয়েন্টি২০ ক্রিকেটে অংশ নিয়েছেন তিনি। ২০১২-১৩ মৌসুমে ফয়সাল ব্যাংক টি২০ কাপ প্রতিযোগিতায় ইসলামাবাদ লিওপার্ডসের প্রতিনিধিত্ব করেছেন। ২৪ মে, ২০১৫ তারিখে লাহোরে অনুষ্ঠিত সিরিজের ২য় ও চূড়ান্ত টুয়েন্টি২০ আন্তর্জাতিকে সফরকারী জিম্বাবুয়ের বিপক্ষে নোমান আনোয়ারের সাথে তারও অভিষেক ঘটে। ঐ খেলায় তার দল ২ উইকেটের ব্যবধানে জয় পেয়েছিল। এরপর ১৯ জুলাই, ২০১৫ তারিখে শ্রীলঙ্কার বিপক্ষে একদিনের আন্তর্জাতিকে অভিষেক হয় তার। ২০১৬ সালের আইসিসি বিশ্ব টুয়েন্টি২০ প্রতিযোগিতায় পাকিস্তান দলের অন্যতম সদস্য ছিলেন তিনি। পাকিস্তানের প্রথম স্পিনার হিসেবে টুয়েন্টি২০ আন্তর্জাতিকে পাঁচ-উইকেট লাভের কীর্তিগাঁথা রচনা করেন। ২৩ সেপ্টেম্বর, ২০১৬ তারিখে দুবাইয়ে অনুষ্ঠিত সিরিজের ২য় খেলায় ওয়েস্ট ইন্ডিজের বিপক্ষে তার বোলিং পরিসংখ্যান ছিল ৫/১৪। Reporters turn Imad Wasim press conference into background interview "Imad Wasim"। Instonians। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৫।  "Swansea-born Imad Wasim makes debut for Pakistan"। BBC Sport। ১৯ জুলাই ২০১৫। সংগ্রহের তারিখ ২০ জুলাই ২০১৫।  "Imad Wasim becomes the first man born in Wales to play international cricket for Pakistan"। Wales Online। ১৯ জুলাই ২০১৫। সংগ্রহের তারিখ ২০ জুলাই ২০১৫।  "Imad Wasim"। www.cricketarchive.com। সংগ্রহের তারিখ ২০১০-০৩-০১।  "Zimbabwe tour of Pakistan, 2nd T20I: Pakistan v Zimbabwe at Lahore, May 24, 2015"। ESPN Cricinfo। সংগ্রহের তারিখ ২৪ মে ২০১৫।  "Pakistan tour of Sri Lanka, 3rd ODI: Sri Lanka v Pakistan at Colombo (RPS), Jul 19, 2015"। ESPN Cricinfo। সংগ্রহের তারিখ ১৯ জুলাই ২০১৫।  "Imad Wasim's 5 for 14 dismantles West Indies"। ESPNcricinfo। ২৩ সেপ্টেম্বর ২০১৬। সংগ্রহের তারিখ ২৪ সেপ্টেম্বর ২০১৬।  ইএসপিএনক্রিকইনফোতে ইমাদ ওয়াসিম (ইংরেজি)
পল্লী কবি জসীম উদ্‌দীন সংগ্রহশালা, ফরিদপুর

পল্লী কবি জসীম উদ্‌দীন সংগ্রহশালা একটি ব্যক্তিভিত্তিক জাদুঘর। বাংলাদেশের ফরিদপুর জেলা শহরের অদূরে ২০১৫তে এটি নির্মিত হয়েছে। বর্তমানে এটির সাজসজ্জার কাজ চলছে এবং ২০১৬ খ্রিস্টাব্দের শেষভাগে এটি জনসাধারণের জন্য উন্মুক্ত করা হয়। পল্লী কবি জসীম উদ্‌দীন-এর স্মৃতি রক্ষার্থে বাংলাদেশ জাতীয় জাদুঘর এই সংগ্রহশালাটি স্থাপন করেছে। ২০১১ সালের ২১ জানুয়ারি বাংলাদেশ সরকারের তৎকালীন দুই মন্ত্রী খন্দকার মোশাররফ হোসেন ও আবুল কালাম আজাদ এবং কবির জামাতা তৌফিক-ই-ইলাহী চৌধুরী এই কাজের ভিত্তি প্রস্তর স্থাপন করেন। সেসময় সেখানে জাতীয় জাদুঘরের মহাপরিচালক, ফরিদপুরের জেলা প্রশাসক ও কবি পরিবারের সদস্যসহ অনেকেই উপস্থিত ছিলেন। গণপূর্ত অধিদপ্তরের অধীনে ও বাংলাদেশ জাতীয় জাদুঘরের অর্থায়নে মোট ৪ একর জমিতে এই সংগ্রহশালাটি নির্মিত হয়। নির্মাণ কাজে মোট ১১ কোটি ২৫ লক্ষ ১৭ হাজার টাকা বরাদ্দ করা হয়। ২০১৩ সালে সংগ্রহশালাটির নির্মাণ কাজ সম্পন্ন হয়। এর প্রায় তিন বছর পর ২০১৭ সালের ২৯ মার্চ প্রধানমন্ত্রী শেখ হাসিনা আনুষ্ঠানিকভাবে এর উদ্বোধন করেন। "জাতীয় জাদুঘরে নিদর্শন এক লাখ ছাড়াল"। সমকাল। ১৮ মে ২০১৬। ২০২১-০৬-২৬ তারিখে মূল থেকে আর্কাইভ করা। সংগ্রহের তারিখ ২০২১-০৬-২৬। জাতীয় জাদুঘরের অধীনে রয়েছে ছয়টি শাখা জাদুঘর। সেগুলো হলো আহসান মঞ্জিল জাদুঘর, ওসমানী স্মৃতি জাদুঘর, জিয়া স্মৃতি জাদুঘর, শিল্পচার্য জয়নুল আবেদিন সংগ্রহশালা, স্বাধীনতা জাদুঘর, পল্লীকবি জসীম উদ্দীন সংগ্রহশালা ও সাংবাদিক কাঙ্গাল হরিনাথ জাদুঘর।  "চার বছরেও উন্মুক্ত হয়নি জসীম উদ্‌দীন সংগ্রহশালা"। বাংলানিউজ২৪.কম। ৭ ডিসেম্বর ২০১৭। সংগ্রহের তারিখ ২০২১-০৬-২৬।  "Ongoing Projects"। বাংলাদেশ জাতীয় জাদুঘর (ইংরেজি ভাষায়)। ২০২১-০৬-২৬ তারিখে মূল থেকে আর্কাইভ করা। সংগ্রহের তারিখ ২০২১-০৬-২৬।  "২০ প্রকল্প উদ্বোধন করতে ফরিদপুরে প্রধানমন্ত্রী"। বাংলা ট্রিবিউন। ২৯ মার্চ ২০১৭। ২০২১-০৬-২৬ তারিখে মূল থেকে আর্কাইভ করা। সংগ্রহের তারিখ ২০২১-০৬-২৬।
২০১৬ বাংলাদেশ প্রিমিয়ার লিগ (ফুটবল)

২০১৬ বাংলাদেশ প্রিমিয়ার লিগ (স্পন্সরশিপের কারণে সাধারণভাবে জেবি বাংলাদেশ প্রিমিয়ার লিগ নামে পরিচিত) হলো ২০০৭ সালে শুরু হওয়া বাংলাদেশ প্রিমিয়ার লিগ ফুটবলের ৯ম আসর, যা ২০১৬ সালের ২৪ জুলাই থেকে ৩১ ডিসেম্বর পর্যন্ত বাংলাদেশের ৫টি মাঠে অনুষ্ঠিত হয়। গত আসর থেকে ফরাশগঞ্জ স্পোর্টিং ক্লাবের অবনমন হয় এবং চ্যাম্পিয়নশিপ লিগ থেকে উত্তর বারিধারা উঠে আসে।। গত আসরের চ্যাম্পিয়ন ছিল শেখ জামাল ধানমন্ডি ক্লাব। ২০১৬ লিগের অধিকাংশ খেলা চট্টগ্রামে অনুষ্ঠিত হয়। চট্টগ্রাম ছাড়াও ঢাকা, সিলেট, রাজশাহী, ময়মনসিংহ, বরিশাল ও গোপালগঞ্জের ৭টি স্টেডিয়ামে, খেলার ঘোষণা দেয়া হলেও পরে দুটি কমিয়ে ৫টি স্টেডিয়ামে আনা হয়। এবারের আসরে ঢাকা আবাহনী বিজয়ী হয়। অপর দিকে একটি দল অবনমন হওয়ার কথা থাকলেও অবনমন প্লে অফ খেলতে রাজি না হওয়ায় ফেনী সকার ক্লাব ও উত্তর বারিধারা এসসি উভয় দলকে অবনমিত করা হয়। উৎস: সকারওয়ে ফিফা শ্রেণীবিভাগের নিয়মাবলী: ১) পয়েন্ট; ২) মুখোমুখি ম্যাচের পয়েন্ট; ৩) মুখোমুখি ম্যাচের গোল পার্থক্য; ৪) গোল পার্থক্য; ৫) মোট গোল করা; ৬) প্লে-অফ ম্যাচ (C) চ্যাম্পিয়ন; (Q) নির্দেশিত পর্বে উত্তীর্ণ; (R) অবনমিত। ২৮ নভেম্বর ২০১৬ তারিখের ম্যাচ শেষের পর হালনাগাদকৃত। উৎস: ফিফা রং: নীল = স্বাগতিক দল বিজয়ী; হলুদ = ড্র; লাল = সফরকারী দল বিজয়ী। বাংলাদেশ টেলিভিশন এবং বৈশাখী টিভি এই মৌসুমের ১৩২ ম্যাচ সরাসরি সম্প্রচার করে। রেডিও নেক্সট খেলাগুলোর ধারাবিবরনী প্রচার করেছে। ২৪শে জুলাই শুরু বাংলাদেশ প্রিমিয়ার লিগ ফুটবল "Gopalganj named 7th venue for BPL" [বিপিএলের জন্য ৭ম ভেন্যু হিসেবে গোপালগঞ্জের নাম ঘোষণা]। দ্য ডেইলি স্টার (বাংলাদেশ) । ৩ জুলাই ২০১৬। সংগ্রহের তারিখ ৫ আগস্ট ২০১৬।  "জমকালো আয়োজনে উন্মোচিত হলো বিপিএলের লোগো ও ট্রফি"। jagonews24.com (ইংরেজি ভাষায়)। সংগ্রহের তারিখ ২০১৯-০৬-১৯।  "Bangladesh Premier League Football"। YouTube। সংগ্রহের তারিখ ২০১৯-০৬-১৯।  ফুটবল প্রবেশদ্বার
দেবশঙ্কর হালদার

দেবশঙ্কর হালদার একজন বাঙালি মঞ্চ-অভিনেতা যিনি নান্দীকার, রঙ্গপত, নাট্যরঙ্গ, শূদ্রক, গান্ধার, ব্রাত্যজন ইত্যাদি বিখ্যাত নাট্যদলে দীর্ঘকাল যাবৎ অভিনয় করে আসছেন। তিনি তার বহুমুখীতার জন্য বেশি পরিচিত, তিনি ‘ব্রাত্যজন’ প্রযোজিত  ‘রুদ্ধ সঙ্গীত’-এ দেবব্রত বিশ্বাসের চরিত্রে, লোককৃষ্টির 'বিলয়'-এ স্বামী বিবেকানন্দ ও ইন্দ্ররঙ্গ প্রযোজিত "নিঃসঙ্গ সম্রাট"-এ ঐতিহাসিক নাটকীয় ব্যক্তিত্ব শিশির কুমার ভাদুড়ির চরিত্রে অভিনয় করেন। এছাড়া দেবশঙ্কর হালদার মূলধারার চলচ্চিত্রেও অভিনয় করেন। ২০১৩ - এবিপি আনন্দ সেরা অভিনেতা পুরস্কার ২০১৫ - সঙ্গীত নাটক অ্যাকাডেমি পুরস্কার Bhattacharyya, Meghdeep (১৫ এপ্রিল ২০১০)। "Nine plays by eight groups in rare tribute to actor - grand gesture for artiste in high noon of career"। Telegraph Calcutta। Calcutta, India। সংগ্রহের তারিখ ২৫ জুন ২০১২।  "Nandikar"। Bangamela 2012। ২০ মে ২০১২ তারিখে মূল থেকে আর্কাইভ করা। সংগ্রহের তারিখ ২৫ জুন ২০১২।  ইন্টারনেট মুভি ডেটাবেজে দেবশঙ্কর হালদার (ইংরেজি)
অলচিকি লিপি

অলচিকি (ᱚᱞ ᱪᱤᱠᱤ) লিপি, এছাড়া অলসেমেট (সাঁওতালি: অল লেখা', সেমেট 'পড়া'), সাঁওতালি লিপি ও অল বর্ণমালা নামেও পরিচিত, অলচিকি হল সাঁওতালির জন্য প্রাতিষ্ঠানিক লেখার ব্যবস্থা। এই লিপিতে ৩০টি বর্ণ বা অক্ষর আছে। এই লিপি বাম থেকে ডানে লেখা হয়। অলচিকি লিপি রঘুনাথ মুর্মু ১৯২৫ সালে সাঁওতালি ভাষাকে লিখিত রূপ দেওয়ার জন্য উদ্ভবন করেন। এর পূর্বে, সাঁওতালি ভাষা ল্যাটিন, দেবনাগরী ও বাংলা লিপিতে লেখা হত। যেহেতু সাঁওতালি ভাষা ইন্দো-আর্য ভাষা-পরিবারভুক্ত নয় (ভারতের দক্ষিণাঞ্চলের অন্যান্য অধিকাংশ ভাষার মতো), সেহেতু ভারতীয় লিপিসমূহে সাঁওতালি ভাষার জন্য কোন স্বনিম (Phonemes) বিদ্যমান নেই, বিশেষতঃ এর রুদ্ধ ব্যঞ্জন, এবং স্বরবর্ণগুলোর জন্য, যা ভারতীয় লিপিগুলো দ্বারা শুদ্ধভাবে লেখা খুবই মুশকিল। এসম্পর্কিত বিস্তারিত বিশ্লেষণ ব্যোমকেশ চক্রবর্তী তার "Comparative Study of Santali and Bengali" (সাঁওতালি ও বাংলার তুলনামূলক অধ্যয়ন) বইতে আলোচনা করেন। তবে কোন কোনও মিশনারি বলেন লাতিন লিপিতে, সাঁওতালির রুদ্ধ ব্যঞ্জন, অনুনাসিক ও বাচনভঙ্গি অনেকাংশে ভালো শোনায়। ভারতীয় বিভিন্ন লিপির মতো, অলচিকি আবুগিদা নয়। অলচিকি বর্ণমালার মোট ৩০টি অক্ষর আছে। অলচিকি ভারতীয় অন্যান্য লিপির মতো বাম থেকে ডানে লেখা হয়। অলচিকি লিপি ২০০৮ সালের এপ্রিলে মান্য ইউনিকোড সংস্করণ ৫.১-এর মুক্তির সাথে যোগ করা হয়। অলচিকির জন্য ইউনিকোড ব্লক U+1C50–U+1C7F: ব্যোমকেশ চক্রবর্তী সাঁওতালি লাতিন বর্ণমালা Ol Chiki script সাঁওতালি বর্ণমালা (Omniglot)
ডেভিড জে. থাউলেস

ডেভিড জেমস থাউলেস এফআরএস (ইংরেজি: David J. Thouless; ২১ সেপ্টেম্বর ১৯৩৪ – ৬ এপ্রিল ২০১৯) স্কটল্যান্ডের বিয়ার্সডেন এলাকায় জন্মগ্রহণকারী ঘনীভূতবিষয়ক ব্রিটিশ পদার্থবিদ ছিলেন। ইতোমধ্যেই তিনি ওল্ফ পুরস্কারসহ পদার্থবিজ্ঞানে নোবেল পুরস্কার বিজয়ী। হান্স বেটের অধীনে কর্নেল বিশ্ববিদ্যালয় থেকে পিএইচডি ডিগ্রী অর্জন করেন ডেভিড থাউলেস। যুক্তরাজ্যের বার্মিংহাম বিশ্ববিদ্যালয়ে গাণিতিক পদার্থবিজ্ঞানের অধ্যাপক ছিলেন তিনি। এরপর ১৯৮০ সালে সিয়াটলের ওয়াশিংটন বিশ্ববিদ্যালয়ে পদার্থবিজ্ঞানের অধ্যাপক হিসেবে যোগ দেন। থাউলেস অনেক তাত্ত্বিক বিষয়ে অবদান রেখেছেন। তন্মধ্যে, পরমাণু ও ইলেকট্রন এবং নিউক্লিয়নসমূহের বর্ধিত প্রক্রিয়া অনুধাবন অন্যতম। তার কর্মকাণ্ডের মধ্যে রয়েছে অতিপরিবাহিতা ফেনোমেনা, পারমাণবিক পদার্থের বৈশিষ্ট্যাবলী ও নিউক্লেইয়ের মধ্যে সমষ্টিগত গতিশীলতা। রয়েল সোসাইটির ফেলো, আমেরিকান ফিজিক্যাল সোসাইটির ফেলো, আর্টস অ্যান্ড সায়েন্সেস আমেরিকান অ্যাকাডেমির ফেলো এবং যুক্তরাষ্ট্র জাতীয় বিজ্ঞান একাডেমির সদস্য হিসেবে দায়িত্ব পালন করেছেন। ১৯৯০ সালে পদার্থবিজ্ঞানে ওল্ফ পুরস্কার, ১৯৯৩ সালে ফিজিকস ইনস্টিটিউটের পল ডিরাক পদক এবং ২০০০ সালে আমেরিকান ফিজিক্যাল সোসাইটির লার্স অনস্যাজার পুরস্কার অন্যতম। ২০১৬ সালে এফ. ডানকান এম. হল্ডেন ও জে. মাইকেল কস্টারলিৎজের সাথে পদার্থবিজ্ঞানে যৌথভাবে নোবেল পুরস্কার লাভ করেন তিনি। ডেভিড থাউলেস ২০১৯ সালের ৬ এপ্রিল ৮৪ বছর বয়সে মৃত্যুবরণ করেন। Devlin, Hannah; Sample, Ian (২০১৬-১০-০৪)। "British trio win Nobel prize in physics 2016 for work on exotic states of matter – live"। the Guardian। সংগ্রহের তারিখ ২০১৬-১০-০৪।  ‘THOULESS, Prof. David James’, Who's Who 2016, A & C Black, an imprint of Bloomsbury Publishing plc, 2016 The international who's who 1991-92 The Nobel Prize in Physics 2016 "Professor David Thouless 1934–2019"। Trinity Hall, Cambridge। ৬ এপ্রিল ২০১৯। সংগ্রহের তারিখ ৮ এপ্রিল ২০১৯।  ঘনপদার্থবিজ্ঞান ইয়োশিনোরি ওসুমি পদার্থবিজ্ঞানে নোবেল বিজয়ীদের তালিকা David Thouless profile in the LANL Daily News Bulletin ওয়েব্যাক মেশিনে আর্কাইভকৃত ১৫ অক্টোবর ২০০৬ তারিখে David James Thouless, University of Washington: 2000 Lars Onsager Prize Recipient (Americal Physical Society) J. M. Kosterlitz & D. J. Thouless, "Ordering, metastability and phase transitions in two-dimensional systems", Journal of Physics C: Solid State Physics, Vol. 6 pages 1181-1203 (1973) D. Thouless, M. Kohmoto, M. Nightingale & M. den Nijs, "Quantized Hall Conductance in a Two-Dimensional Periodic Potential", Phys. Rev. Lett. 49, 405 (1982). Topological Quantum Numbers in Nonrelativistic Physics, World Scientific Publishing Co. Pte Ltd, 1998 The quantum mechanics of many-body systems (Pure and applied physics series), Academic Press, 1972
সুজান ডাউনি

সুজান নিকলে ডাউনি (ইংরেজি: Susan Nicole Downey) (জন্ম: ৬ নভেম্বর, ১৯৭৩) হলেন একজন আমেরিকান চলচ্চিত্র প্রযোজক। ফেব্রুয়ারি ২০০৯ সাল পর্যন্ত, তিনি 'ডার্ক ক্যাস্টেল ইন্টারটেনমেন্ট' এবং 'সিলভার পিকচারস' এর উৎপাদন এক্সিকিউটিভ ভাইস প্রেসিডেন্ট ছিলেন, এছাড়াও তিনি জোয়েল সিলভার প্রোডাকশন কোম্পানির কো-সভাপতি ছিলেন, কিন্তু তিনি তার স্বামী রবার্ট ডাউনি জুনিয়র এর সঙ্গে আরো ঘনিষ্ঠভাবে জোরদার কাজ করতে নেমেছেন। দম্পতি তাদের নিজস্ব প্রযোজনা সংস্থা অধিকারী টীম ডাউনি গঠন করেছেন। সুসান ইলিনয়, মার্কিন যুক্তরাষ্ট্রে জন্মগ্রহণ করেন। তার মা 'রোজি' একজন অভিভাবক-শিক্ষক সমিতির সদস্য ছিলেন এবং তার বাবা 'এলিয়ট লেভিন' একজন ব্যবসায়ী। তিনি মাত্র ১২ বছর বয়সে চলচ্চিত্র ব্যবসায় আগ্রহী হয়ে ওঠেন। তিনি ১৯৯১ সালে 'স্কাউম্বারগ উচ্চ বিদ্যালয়' থেকে স্নাতক ডিগ্রী অর্জন করেন। তিনি একজন ইহুদি। Kimberly Cutter (ডিসেম্বর ৯, ২০০৯)। "Susan Downey: Iron Woman"। Harpers Bazaar। সংগ্রহের তারিখ জুলাই ১০, ২০১৪।  Andrew Rona likely to join Silver Pictures; retrieved November 15, 2008. ওয়েব্যাক মেশিনে আর্কাইভকৃত ডিসেম্বর ৫, ২০০৮ তারিখে Svetkey, Benjamin (অক্টোবর ১, ২০১৪)। "Robert Downey Jr., Producer Wife Susan Reveal Their Quirky Relationship, "Perfectly Symbiotic" Marriage"। The Hollywood Reporter। সংগ্রহের তারিখ নভেম্বর ৬, ২০১৪।  Meyer-Abbott, Ben (এপ্রিল ৮, ২০০৯)। "Schaumburg There's no doubt: The Saxons rule"। Chicago Sun-Times। এপ্রিল ১৩, ২০০৯ তারিখে মূল থেকে আর্কাইভ করা। সংগ্রহের তারিখ নভেম্বর ৬, ২০১৪।  উইকিমিডিয়া কমন্সে সুজান ডাউনি সংক্রান্ত মিডিয়া রয়েছে। ইন্টারনেট মুভি ডেটাবেজে সুজান ডাউনি (ইংরেজি) প্রবেশদ্বার:  জীবনী মার্কিন যুক্তরাষ্ট্র চলচ্চিত্র